gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7911, del 07-11-2016 (2016/8344)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a campament de turisme, al terme municipal de la Romana, situada al polígon 8, parcel·les 38 i 39. Expedient número DIC 16/0242.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8344


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a campament de turisme, al terme municipal de la Romana, situada al polígon 8, parcel·les 38 i 39. Expedient número DIC 16/0242. [2016/8344]  
Atés que s'ha admés a tràmit, d'acord amb el que preveu la Llei 5/2014 de la Generalitat, de 25 de juliol, d'Ordenació del Territori, Urbanisme i Paisatge, la declaració d'interés comunitari de l'expedient DIC-16/0242, promoguda per James Edward Somerville Herrick, per a campament de turisme, situat al polígon 8, parcel·les 38 i 39, del terme municipal de la Romana, per mitjà del present edicte se sotmet a informació pública el projecte de l'actuació, de conformitat amb el que disposa l'article 206.4 de l'esmentat text legal, durant el termini de 20 dies hàbils, des de la publicació del present edicte, dins del qual pot ser examinat l'esmentat projecte al Servei Territorial d'Urbanisme d'Alacant, situat a l'avinguda d'Aguilera, número 1, 5a planta, d'aquesta capital.  
  
  
Alacant, 20 de setembre de 2016.- El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7876, del 19-09-2016 (2016/7099)

RESOLUCIÓ de 12 de setembre de 2016, de la Universitat Miguel Hernández d'Elx, per la qual nomena Fernando Jorge Bornay Llinares professor titular d'universitat.
-----------------------------------------------------------------------------------------------------------------------------------------------------------------

### Dades del document

Número de DOGV
:   7876

Data del DOGV
:   19-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/7099


Data del document
:   12-09-2016

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 12 de setembre de 2016, de la Universitat Miguel Hernández d'Elx, per la qual nomena Fernando Jorge Bornay Llinares professor titular d'universitat. [2016/7099]  
De conformitat amb la proposta elevada per la comissió nomenada per a jutjar el concurs per a la provisió d'una plaça de professor titular d'universitat convocada per Resolució de 26 de maig de 2016 (BOE 03.06.2016), i presentada per l'interessat la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, modificada per la Llei 4/2007, de 12 d'abril, i la resta de disposicions concordants, ha resolt:  
  
Nomenar Fernando Jorge Bornay Llinares, amb document nacional d'identitat número 88366359G, professor titular d'universitat de la Universitat Miguel Hernández d'Elx, de l'àrea de coneixement de Parasitologia.  
  
Contra aquesta resolució, que posa fi a la via administrativa, es pot interposar, sense perjudici del recurs extraordinari de revisió, i sense necessitat de comunicació prèvia a aquest Rectorat, recurs contenciós administratiu davant el Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptats des de l'endemà de la publicació d'aquesta resolució.  
  
  
Tanmateix, i a elecció de l'interessat, es podrà interposar contra aquesta resolució recurs de reposició, davant aquesta Administració, i en aquest cas no pertocarà interposar el recurs contenciós administratiu anteriorment citat, mentre no recaiga resolució expressa o presumpta del recurs de reposició.  
  
Elx, 12 de setembre de 2016.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 7739, del 11-03-2016 (2016/1799)

Extracte de la Resolució de 10 de març de 2016, de la Direcció General d'Esport, per la qual es convoquen subvencions destinades als clubs esportius d'elit amb participació en competicions oficials internacionals i/o lligues de màxima categoria nacional d'esport no professional per a l'any 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7739

Data del DOGV
:   11-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1799


Data del document
:   10-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 10 de març de 2016, de la Direcció General d'Esport, per la qual es convoquen subvencions destinades als clubs esportius d'elit amb participació en competicions oficials internacionals i/o lligues de màxima categoria nacional d'esport no professional per a l'any 2016. [2016/1799]  
BDNS (Identif.): 302108.  
  
Primer. Beneficiaris  
Clubs esportius que desenvolupen la seua activitat dins de l'àmbit competencial de la Generalitat i que complisquen amb els requisits establits en les bases reguladores, Ordre 78/2014. Es considera en esports col·lectius, les lligues nacionals oficials de màxima categoria amb clubs de la Comunitat Valenciana, que se celebren pel sistema de lliga regular, organitzada per la federació espanyola corresponent.  
  
Segon. Objecte  
Concedir subvencions als clubs esportius d'elit amb participació en competicions oficials internacionals i/o lligues de màxima categoria nacional d'esport no professional per a l'any 2016.  
  
Tercer. Bases reguladores  
Ordre 78/2014, de 23 de setembre, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional (DOCV 7370, 29.09.2014).  
  
Quart. Quantia  
El pressupost destinat a finançar la present convocatòria ascendirà a 530.000 euros com a màxim.  
  
Cinquè. Termini de presentació de sol·licituds  
El termini per a la presentació de sol·licituds serà de 30 dies naturals a comptar des de l'endemà de la publicació en el Diari Oficial de la Comunitat Valenciana de la present convocatòria.  
  
València, 10 de març de 2016.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 7910, del 04-11-2016 (2016/8269)

Informació pública de la modificació puntual del pla general. Expedient número 1750/2016.
-----------------------------------------------------------------------------------------

### Dades del document

Número de DOGV
:   7910

Data del DOGV
:   04-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8269


Data del document
:   17-10-2016

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * administració local
    * pla d'urbanisme

Informació pública de la modificació puntual del pla general. Expedient número 1750/2016. [2016/8269]  
De conformitat amb l'article 57.1.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, mitjançant un acord de Ple, de data 6 d'octubre de 2016, s'ha resolt sotmetre a informació pública, durant un període de 45 dies, la modificació puntual del Pla General de Castalla per a modificar les condicions de volum en zona industrial aïllada.  
  
La documentació en qüestió pot ser consultada en les dependències municipals, en horari de 09.00 a 14.00 hores, de dilluns a divendres, així com en l'adreça web http://www.castalla.org/servicios/urbanismo/modificaciones-del-planeamiento-urbanistico/, en l'apartat Modificacions del planejament urbanístic, Modificacions en tràmit, Modificació puntual per al canvi del paràmetre de volum inclòs en l'article 6.13 Condicions de l'ordenació detallada de la zona industrial aïllada, punt 2. Expedient 1750/2016.  
  
Castalla, 17 d'octubre de 2016.- L'alcalde president: Antonio Bernabeu Bernabeu.
Diari Oficial de la Generalitat Valenciana


Sumari del DOGV 7763, del 19-04-2016 (2016/2351)

RESOLUCIÓ de 16 de març de 2016, de la Conselleria d'Hisenda i Model Econòmic, per la qual s'autoritza la incorporació de romanents de l'exercici 2015 al 2016, per import de 378.424.342,36 euros.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7763

Data del DOGV
:   19-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2351


Data del document
:   16-03-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de març de 2016, de la Conselleria d'Hisenda i Model Econòmic, per la qual s'autoritza la incorporació de romanents de l'exercici 2015 al 2016, per import de 160.795.877,36 euros. [2016/2351]  
D'acord, amb l'apartat d de l'article 20 de la vigent Llei de Pressupostos, com també l'apartat 4 de l'article 19, del Decret Llei 1/2009, de 20 de febrer, del Consell, la incorporació de romanents dels crèdits relatius al Pla Especial de Suport a la Inversió Productiva en Municipis de la Comunitat Valenciana és competència del conseller d'Hisenda i Model Econòmic.  
En conseqüència, i vista la liquidació de l'exercici 2015, elaborada per la Intervenció General de la Generalitat, aquesta conselleria d'Hisenda i Model Econòmic adopta la següent resolució:  
  
Primer i únic  
S'autoritza la incorporació a l'estat de despeses del pressupost de 2016, agrupació de romanents, de crèdits existents al tancament de l'exercici 2015, relatius al Pla Especial de Suport a la Inversió Productiva en Municipis de la Comunitat Valenciana, per un import total de 593.202.256,36 euros, amb el detall reflectit en l'annex adjunt, a càrrec al romanent de tresoreria afectat.  
  
València, 16 de març de 2016.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7702, del 21-01-2016 (2015/10397)

Notificació de la sentència dictada en el judici de faltes número 93/2015.
--------------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10971


Organisme emissor
:   Jutjat Mixt Número 3 d'Elda

Tipus de document
:   Edicte

Notificació de la sentència dictada en el judici de faltes número 93/2015. [2015/10605]  
El jutge d'instrucció d'aquesta ciutat, en les diligències de judici de faltes número 000093/2015, sobre lesions, ha dictat la sentència que té l'encapçalament i la dispositiva que són com es diu tot seguit:  
  
«Sentència número 57/2015  
En nom del rei.  
Elda, 15 de juny de 2015  
M.ª José Leonís Sánchez, jutgessa substituta del Jutjat de Primera Instància i Instrucció número 3 d'aquesta ciutat, he vist i oït les actuacions del judici de faltes número 93/2015, que se segueixen en aquest jutjat per la presumpta falta contra les persones, amb intervenció, com a denunciant, de Ricardo Andrés Oria Peña y Lillo i, com a denunciat, de Matías Pulido Merino.  
Ha sigut part el ministeri fiscal, representat per la senyora Salvador Martínez.  
Dispositiva  
Absolc lliurement Matías Pulido Merino dels fets enjudiciats en aquestes actuacions i declare les costes d'ofici.  
  
Aquesta és la meua resolució, que pronuncie, mane i firme.  
Contra aquesta sentència, dictada en juí verbal de faltes, es pot interposar un recurs d'apel·lació, d'acord amb el que disposen els articles 976 de la Llei d'Enjudiciament Criminal, segons la reforma operada en aquesta, que haurà d'interposar-se en aquest jutjat en el termini de cinc dies, a partir de l'última notificació, per a la seua posterior resolució per la Audiència Provincial d'Alacant.»  
  
I perquè valga de notificació a Ricardo Andrés Oria Peña i Lillo, sense domicili conegut, i s'inserisca en el Diari Oficial de la Comunitat Valenciana, la lletrada de l'Administració de Justícia d'aquest jutjat expedeix aquest edicte.  
  
Elda, 17 de desembre de 2015.- La lletrada de l'Administració de Justícia: María José Giner González.
Diari Oficial de la Generalitat Valenciana


Sumari del DOGV 7775, del 05-05-2016 (2016/2794)

Notificació de sentència dictada en el judici verbal número 1116/2015.
----------------------------------------------------------------------

### Dades del document

Número de DOGV
:   7775

Data del DOGV
:   05-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2794


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de sentència dictada en el judici verbal número 1116/2015. [2016/2794]  
Judici verbal número 001116/2015  
Part demandant: Rosminda Rojas Rojas.  
Part demandada: Carmelo Flores Barrientos.  
Sobre: judicis ordinaris relatius al dret de família.  
En el judici a què es fa referència s'ha disposat la resolució, en data de 26 de febrer de 2016, que té la part dispositiva que és com segueix:  
  
«Dispositiva  
Estime substancialment la demanda plantejada per Rosminda Rojas Rojas, representada per la procuradora María de los Llanos Plazo Orozco i assistida de la lletrada Marisa Castellanos Albentosa, contra Carmelo Flores Barrientos, declarat en rebel·lia per la seua incompareixença en aquestes actuacions, en les quals ha sigut part el ministeri fiscal, i dispose que aquella progenitora tinga l'exercici exclusiu de la pàtria potestat sobre els seus fills menors d'edat, [...] i [...], amb la suspensió del règim de visites entre ells.  
Tot això sense que pertoque fer una expressa imposició de les costes processals d'aquest procediment a cap dels litigants.  
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial cal anotar en el llibre corresponent, portar-ne un testimoniatge a les actuacions originals i notificar-la a les parts, fent-los saber que, contra aquesta sentència, hi podran interposar en aquest jutjat un recurs d'apel·lació, dins dels 20 dies següents a la notificació, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), pronuncie, mane i firme.  
Publicació. L'anterior sentència ha sigut llegida i publicada pel jutge que l'ha dictada, de forma legal, en el dia de la seua data.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, es publica aquest edicte en el Diari Oficial de la Comunitat Valenciana, per a portar a efecte la diligència de notificació a Carmelo Flores Barrientos.  
  
València, 22 d'abril de 2016.- La secretària judicial: Vicenta María Casañ Arandiga.
Diari Oficial de la Generalitat Valenciana


Sumari del DOGV 7918, del 16-11-2016 (2016/8586)

Formalització del contracte número 16/079. Ampliació de la capacitat de memòria TCC ZSI 127.
--------------------------------------------------------------------------------------------

### Dades del document

Número de DOGV
:   7918

Data del DOGV
:   16-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8586


Data del document
:   27-10-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * contracte de subministraments
    * adjudicació de contracte administratiu

Formalització del contracte número 16/079. Ampliació de la capacitat de memòria TCC ZSI 127. [2016/8586]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46091 València. Telèfon 879 341 367. Fax 020 924 525.  
  
b) Dependència que tramita l'expedient: Unitat d'Adquisicions.  
  
c) Número d'expedient: 16/079.  
  
2. Objecte del contracte  
a) Tipus de contracte: subministrament i instal·lació.  
b) Descripció de l'objecte: ampliació de la capacitat de memòria TCC ZSI 127.  
c) Lots: no.  
d) CPV: 72212140-2.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat.  
c) Forma: adjudicació directa per raons tècniques.  
  
4. Pressupost base de licitació  
Importe total: 360.000,00 - (IVA exclòs).  
  
5. Formalització del contracte  
a) Data d'adjudicació: 27 de setembre de 2016.  
b) Data del contracte: 26 d'octubre de 2016.  
c) Contractista:  
Siemens, SA.  
d) Nacionalitat: espanyola.  
e) Importe: 358.200,00 - (IVA exclòs).  
f) Termini d'execució: 24 mesos.  
  
València, 27 d'octubre de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7948, del 31-12-2016 (2016/10157)

DECRET 202/2016, de 30 de desembre, del Consell, pel qual disposa el cessament de María Elena Ferrando Calatayud com a directora general d'Inclusió Social.
-----------------------------------------------------------------------------------------------------------------------------------------------------------

### Dades del document

Número de DOGV
:   7948

Data del DOGV
:   31-12-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/10648


Data del document
:   30-12-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Descriptors 

:   * Vicepresidència i Conselleria d'Igualtat i Polítiques Inclusives

DECRET 202/2016, de 30 de desembre, del Consell, pel qual disposa el cessament de María Elena Ferrando Calatayud com a directora general d'Inclusió Social. [2016/10742]  
D'acord amb el que disposen els articles 17 a, 28.b i 33.2 de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, el Consell, en la reunió de 30 de desembre de 2016,  
  
  
DISPOSA  
  
El cessament de María Elena Ferrando Calatayud com a directora general d'Inclusió Social, de la Vicepresidència i Conselleria d'Igualtat i Polítiques Inclusives, i se li agraeixen els serveis prestats.  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 30 de desembre de 2016  
  
El president de la Generalitat,  
XIMO PUIG I FERRER  
  
La vicepresidenta i consellera d'Igualtat i Polítiques Inclusives,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7847, del 09-08-2016 (2016/6440)

ACORD de 29 de juliol de 2016, del Consell pel qual s'autoritza una transferència de crèdits del capítol 6 entre programes de la Conselleria de Transparència, Responsabilitat Social, Participació i Cooperació.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7847

Data del DOGV
:   09-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6440


Data del document
:   29-07-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Acord

Descriptors 

:   * Conselleria de Transparència, Responsabilitat Social, Participació i Cooperació

ACORD de 29 de juliol de 2016, del Consell pel qual s'autoritza una transferència de crèdits del capítol 6 entre programes de la Conselleria de Transparència, Responsabilitat Social, Participació i Cooperació. [2016/6440]  
La Conselleria de Transparència, Responsabilitat Social, Participació i Cooperació requereix fer front a les necessitats pròpies de la nova ubicació de la Conselleria, entre les quals es troben l'adquisició de mobles d'oficina, equipament de la sala de premsa, i altres despeses d'adequació de les estades. D'altra banda, necessita adquirir un sistema de gestió d'esperes en determinades oficines Prop. Per això, la Conselleria esmentada proposa incrementar el capítol 6 del programa 121.80, «Direcció i Serveis Generals», per import de 60.000 euros.  
  
L'existència de disponibilitats de crèdit en el capítol 6 del programa 121.10, «Atenció al Ciutadà, Qualitat i Inspecció de Serveis», permet, mitjançant la seua transferència, donar cobertura a les esmentades necessitats.  
A aquest efecte, i en virtut del que disposen els articles 17 i 19 Llei 11/2015 de Pressupostos de la Generalitat per a l'exercici 2016, a proposta de la Conselleria d'Hisenda i Model Econòmic, el Consell, en la reunió de 29 de juliol de 2016,  
  
  
ACORDA  
  
Primer  
Autoritzar la minoració de crèdit en l'aplicació pressupostària 89.58.00.114.81.0 per import de 60.000 euros.  
  
Segon  
Autoritzar un increment de crèdit en l'aplicació pressupostària 34.36.89.398.07.8 per import de 60.000 euros.  
  
València, 29 de juliol de 2016.- La consellera secretària: Mónica Oltra Jarque.